CELEX: 32021D0583
Language: hr
Date: 2021-04-09 00:00:00
Title: Provedbena odluka Komisije (EU) 2021/583 оd 9. travnja 2021. o izmjeni Provedbene odluke (EU) 2016/1073 o istovrijednosti odabranih tržišta ugovora u Sjedinjenim Američkim Državama u skladu s Uredbom (EU) br. 648/2012 Europskog parlamenta i Vijeća (Tekst značajan za EGP)

12.4.2021   
               
               
                  HR
               
               
                  Službeni list Europske unije
               
               
                  L 124/116
               
            
         PROVEDBENA ODLUKA KOMISIJE (EU) 2021/583
         оd 9. travnja 2021.
         o izmjeni Provedbene odluke (EU) 2016/1073 o istovrijednosti odabranih tržišta ugovora u Sjedinjenim Američkim Državama u skladu s Uredbom (EU) br. 648/2012 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (1), a posebno njezin članak 2.a stavak 2.,
         budući da:
         
                     (1)
                  
                  
                     U Provedbenoj odluci Komisije (EU) 2016/1073 (2) Komisija je utvrdila da se pravnim i nadzornim okvirom koji se primjenjuje na odabrana tržišta ugovora u Sjedinjenim Američkim Državama (SAD), koja podliježu regulatornom nadzoru Komisije za trgovanje robnim ročnicama (CFTC), osigurava da odabrana tržišta ugovora ispunjavaju pravno obvezujuće zahtjeve koji su istovrijedni onima koji se primjenjuju na uređena tržišta u Uniji te da ta odabrana tržišta ugovora podliježu učinkovitom nadzoru i izvršenju na kontinuiranoj osnovi.
                  
               
                     (2)
                  
                  
                     Od donošenja Provedbene odluke (EU) 2016/1073 nekoliko je dodatnih odabranih tržišta ugovora uspostavljenih u SAD-u dobilo odobrenje CFTC-a za trgovanje izvedenicama. Prema informacijama od CFTC-a, ta dodatna odabrana tržišta ugovora ispunjavaju pravno obvezujuće zahtjeve istovrijedne zahtjevima za uređena tržišta u Uniji propisanima u glavi III. Direktive 2014/65/EU (3). Osim toga, neka odabrana tržišta ugovora iz Priloga Provedbenoj odluci (EU) 2016/1073 nisu iskoristila svoje odobrenje ili su promijenila naziv. Prilog Provedbenoj odluci (EU) 2016/1073 trebalo bi stoga na odgovarajući način izmijeniti.
                  
               
                     (3)
                  
                  
                     Mjere utvrđene u ovoj Odluci u skladu su s mišljenjem Europskog odbora za vrijednosne papire,
                  
               DONIJELA JE OVU ODLUKU:
         
            Članak 1.
            Prilog Provedbenoj odluci (EU) 2016/1073 zamjenjuje se tekstom iz Priloga ovoj Odluci.
         
         
            Članak 2.
            Ova Odluka stupa na snagu trećeg dana od dana objave u Službenom listu Europske unije.
         
         
            Sastavljeno u Bruxellesu 9. travnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 201, 27.7.2012., str. 1.
         
         
            (2)  Provedbena odluka Komisije (EU) 2016/1073 оd 1. srpnja 2016. o istovrijednosti odabranih tržišta ugovora u Sjedinjenim Američkim Državama u skladu s Uredbom (EU) br. 648/2012 Europskog parlamenta i Vijeća (SL L 178, 2.7.2016., str. 24.)
         
            (3)  Direktiva 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU (preinačena) (SL L 173, 12.6.2014., str. 349.).
      
      
         
            PRILOG
            
               
                  
                     „PRILOG
                     Odabrana tržišta ugovora u Sjedinjenim Američkim Državama iz članka 1.:
                     
                                 (a)
                              
                              
                                 Bitnomial Exchange, LLC
                              
                           
                                 (b)
                              
                              
                                 Cantor Futures Exchange, L.P.
                              
                           
                                 (c)
                              
                              
                                 Cboe Futures Exchange, LLC
                              
                           
                                 (d)
                              
                              
                                 Chicago Board of Trade (Board of Trade of the City of Chicago, Inc.)
                              
                           
                                 (e)
                              
                              
                                 Chicago Mercantile Exchange, Inc.
                              
                           
                                 (f)
                              
                              
                                 Commodity Exchange, Inc.
                              
                           
                                 (g)
                              
                              
                                 ELX Futures, L.P.
                              
                           
                                 (h)
                              
                              
                                 Eris Exchange, LLC
                              
                           
                                 (i)
                              
                              
                                 ICE Futures U.S., Inc.
                              
                           
                                 (j)
                              
                              
                                 KalshiEX, LLC
                              
                           
                                 (k)
                              
                              
                                 LedgerX, LLC
                              
                           
                                 (l)
                              
                              
                                 LMX Labs, LLC
                              
                           
                                 (m)
                              
                              
                                 Minneapolis Grain Exchange, Inc.
                              
                           
                                 (n)
                              
                              
                                 New York Mercantile Exchange, Inc.
                              
                           
                                 (o)
                              
                              
                                 Nodal Exchange, LLC
                              
                           
                                 (p)
                              
                              
                                 North American Derivatives Exchange, Inc.
                              
                           
                                 (q)
                              
                              
                                 OneChicago LLC
                              
                           
                                 (r)
                              
                              
                                 Small Exchange, Inc
                              
                           
                                 (s)
                              
                              
                                 TrueEX LLC
                              
                           
               ”